Præsencium ac futurorum memoriæ clarescat, quod Hugo villicus de Baleneva, et filii ejus Humbertus, Joannes, Petrus, terram sancti Petri apud Trescasas, quam per multos annos calumpniati fuerant, reddiderunt in pace sancto Petro et Besuensi Ecclesiæ, atque se peccasse quod eam invaserant, cognoscentes, absolucionem delicti sui a Domno Girardo Abbate, et omnibus fratribus, in Capitulo pecierunt, et acceperunt. De hoc facto assignamus testes, Girardum Abbatem, Guilenchum Priorem, Albricum Alcionis, et reliquos Capituli. Mainfredum etiam de Arco, Guidonem Præpositum S. Juliani, Valeth de Baleneva, et Otbertum.